แฟนโดนรถชนค่ะ เพศชาย อายุ 22 อาการ -ข้อมือซ้ายหัก ได้ผ่าตัดใส่เหล็ก -แขนขวา ศอกหลุด -ขาซ้ายหัก ใส่เฝือก -ขาขวาหัก ได้ผ่าตัดใส่เหล็ก อยากทราบว่าต้องใช้ระยะเวลารักษานอนที่โรงพยาบาลประมาณกี่วันคะ
สวัสดีค่ะ อาการมีกระดูกหักหลายๆตำแหน่ง มีข้อหลุดหายข้อร่วมด้วยดังกล่าวมานั้น อาจจะต้องประเมินดูว่าเป็นการบาดเจ็บใหญ่แค่ไหน ถ้ามีกระดูกขนาดใหญ่เช่นกระดูกขาหักด้วย ส่วนใหญ่จะต้องใช้เวลาพักฟื้นนานหลายเดือน หรือหากมีภาวะแทรกซ้อนเช่นกระดูกไม่ติด กระดูกติดเชื้อ ก็อาจจะต้องใช้เวลารักษานานกว่านั้นอาจเป็นปีและถึงแม้ไม่มีภาวะแทรกซ้อนใดๆ หากมีกระดูกหักหลายๆตำแหน่ง ก็อาจจะต้องใช้เวลาฟื้นฟูด้วยการทำกายภาพ หลังการผ่าตัดไปแล้วด้วย ซึ่งใช้เวลาหลายเดือนจนถึงเป็นปีได้เช่นกันส่วนเวลาพักฟื้นในรพ แพทย์จะดูว่าพ้นระยะวิกฤต หรือผู้ป่วยเริ่มฟื้นตัว ช่วยเหลือตัวเองเบื้องต้นได้ ซึ่งก็ขึ้นกับบุคคลและความรุนแรงของโรคเช่นกัน แนะนำการสอบถามแพทย์ที่ดูแลโดยตรงอีกครั้งค่ะ